У Вікіпедыі ёсць артыкулы пра іншых асоб з прозвішчам Фрэдрыксан.

**Мары Фрэдрыксан** (Поўнае імя **Гун-Мары Фрэдрыксан**, швед. Gun-Marie Fredriksson, пасля замужжа афіцыйна Гун-Мары Боіаш, швед. Gun-Marie Bolyos; 30 мая 1958, Össjö församling, Крысціянстад — 9 снежня 2019, Дандэруд, Стакгольм) — шведская спявачка, кампазітар, аўтар песень, піяністка, мастак. Набыла вядомасць як вакалістка поп-рок-гурта «Roxette», які заснавала сумесна з Перам Гесле ў 1986 годзе. Пік міжнароднай папулярнасці дуэта прыйшоўся на канец 1980-х і пачатак 1990-х гадоў з выхадам альбомаў «Look Sharp» (1988) і «Joyride» (1991). Шэсць хітоў гурта узначальвалі Billboard Hot 100: «The Look», «Listen to Your Heart», «Dangerous», «It Must Have Been Love», «Joyride» і «Fading Like a Flower (Every Time You Leave)».

Фрэдрыксан зрабіла паспяховую сольную кар’еру на радзіме яшчэ да заснавання Roxette. Яна была сябрам панк-рок-гурта «Strul», які заснаваў уласны музычны фэст у 1979 годзе. Распад гурта Strul прывёў да фарміравання наступнага праекта, гурта MaMas Barn, які праіснаваў нядоўга, пасля чаго яна занялася сольнай кар’ерай. Дэбютны сольны альбом «Het vind» выйшаў у 1984 годзе. За ім рушылі ўслед «Den sjunde vågen» (1986) і «Efter stormen» (1987). Міжнародны прарыў з Roxette азнаменаваў паўзу ў сольнай творчасці спявачкі, якая перапынілася толькі выхадам пазаальбомнага сінгла «Sparvöga» у 1989 годзе. Пазней былі выпушчаныя сольныя альбомы «Den ständiga resan» (1992) і «I en tid som vår» (1996).

У 2002 годзе спявачка страціла прытомнасць у сябе дома, а пазней у яе была дыягнаставана пухліна мозгу. У перыяд рэабілітацыі яна працягвала запісваць музыку як сольны артыст. Так выйшлі альбомы «The Change» (2004), «Min bäste vän» (2006), а таксама пазаальбомны сінгл «Där du andas» (2008), які стаў першым і адзіным за ўсю яе кар’еру сінглам № 1 у Швецыі. Яна таксама выпусціла некалькі альбомаў з Roxette і гастралявала з гуртом на працягу некалькіх гадоў. У 2013 годзе выйшаў яе апошні сольны альбом «Nu!».

Фрэдрыксан таксама прымала ўдзел у запісе сольных альбомаў Гесле і шведскага гурта Gyllene Tider.

У апошнія гады жыцця жыла ў Юрсхольме, прыгарадзе Стакгольма. Была замужам за Мікаэлем Боіашам, ад якога мела дваіх дзяцей: дачку Юсефін (1993 г.) і сына Оскара (1996 г.).

Зноскі
------

1. ↑  Internet Movie Database — 1990. Праверана 13 кастрычніка 2015.<a href='https://wikidata.org/wiki/Track:Q37312'></a>
2. 1 2 3 4 5  Gun-Marie (Marie) Fredriksson 1958-05-30 — 2019-12-09 Sångare, textförfattare, konstnär // *(unspecified title)* Праверана 9 лютага 2021.
3. 1 2  Bolyos, Gun-Marie // Sveriges dödbok 1830–2020 — Sveriges Släktforskarförbund, 2021. Праверана 8 студзеня 2023.<a href='https://wikidata.org/wiki/Track:Q110037048'></a><a href='https://wikidata.org/wiki/Track:Q10685961'></a>
4. ↑   — DR Nyheder, 2019. Праверана 10 снежня 2019.<a href='https://wikidata.org/wiki/Track:Q6333117'></a>
5. ↑  Marie Fredriksson // Muere la cantante de Roxette, Marie Fredriksson, a los 61 años — 1903. — ISSN 1136-0143 Праверана 11 снежня 2019.<a href='https://wikidata.org/wiki/Track:Q287076'></a>

Спасылкі
--------

* Лагатып Вікісховішча На Вікісховішчы ёсць медыяфайлы па тэме Мары Фрэдрыксан

|  |  |
| --- | --- |
| ⚙️   У сацыяльных сетках | Facebook |
| Фота, відэа і аўдыё | Apple Music · Deezer · Last.fm · SoundCloud · Spotify · Яндэкс Музыка |
| Тэматычныя сайты | AllMovie · AllMusic · Česko-Slovenská filmová databáze · Discogs · Internet Movie Database · MusicBrainz · Rate Your Music · Rotten Tomatoes |
| Генеалогія і некрапалістыка | WikiTree · Geni.com |
| 

| Нарматыўны кантроль |
| --- |
| BIBSYS: 4107974 · BNE: XX6076431 · CONOR: 220851555 · GND: 134809963 · ISNI: 0000 0000 8637 226X · LCCN: n2016013549 · LNB: 000282850 · NKC: kv2008386944 · NSK: 000414536 · NTA: 074260286 · LIBRIS: 187387 · VIAF: 45149106288368492376 |

 |